Source: http://www.dolce-sport.ro/sporturi/alte-sporturi/detinatoarea-challenge-cup-volei-feminin.html
Timestamp: 2018-01-22 04:33:16+00:00

Document:
Deţinătoarea Challenge Cup la volei feminin, CSM Bucureşti, eliminată în 16-imile actualei ediţii a competiţiei | DolceSport
Deţinătoarea Challenge Cup la volei feminin, CSM Bucureşti, eliminată în 16-imile actualei ediţii a competiţiei
Câştigătoarea Challenge Cup la volei feminin în 2016, CSM Bucureşti, a ratat miercuri, pe teren propriu, calificarea în optimile de finală ale actualei ediţii a competiţiei, după ce a fost învinsă de formaţia elenă Olympiacos Pireu, cu scorul de 3-0, şi în manşa retur din 16-imi.
Scorul pe seturi a fost 23-25, 20-25, 20-25, după 87 minute de joc.
În manşa tur, Olympiacos a câştigat cu scorul de 3-0, pe seturi, 25-23, 25-18, 25-22, iar cu dubla victorie se califică în optimile de finală, fază în care va juca în compania echipei Canakkale Klubu (Turcia).
Pentru CSM Bucureşti, partidele cu Olympiacos au fost primele din actuala ediţie a Challenge Cup.
În 2016, echipa CSM Bucureşti a câştigat în premieră Challenge Cup, trecând în finala competiţiei de formaţia turcă Trabzon.
În 19 decembrie, CSM Bucureşti anunţa despărţirea de antrenorul Italian Nicola Negro, care l-a înlocuit în vara anului trecut pe Francois Salvagni, cel cu care formaţia din Capitală a câştigat Challenge Cup.
În funcţie a fost numit, în 3 ianuarie, turcul Ferhat Akbaş (30 de ani), care a mai antrenat la echipele Turk Telekom Ankara, Vakifbank, echipă care a intrat în Cartea Recordurilor pentru că a reuşit un parcurs de 73 de meciuri naţionale şi internaţionale fără nicio înfrângere, dar şi la naţionala feminină a Turciei.

References: CSM 
 CSM 
 CSM 
 CSM 
 CSM 
 CSM